 Guddoomiyaha oo hadalkiisa sii wata, ayaa dhinaca kale ka hadlay baahida loo qabo in doorashooyinka shinkoodu galay la qabto, waxaanu tusaale u soo qaatay doorashooyinka Wakiillada iyo Guurtida,Xilligii doorashada Baarlamaanku 11 sanno ayuu dhaafay, dadkuna waxa ay leeyihiin nimankani waa inay meesha banneeyaan, Guurtidii soddon bay madaxa ka jieen oo waaba ay dhaxleen, ta madaxtooyadana labaa daalac ah, waxaynu u baahanahay inaynu doorashooyinkaas galno, saddexdaba, waayo haddii aan wax cusub lagu shubin ma soconayso oo biyuhu haddii ay meel fadhiyaan ma socdaan oo waxkastaa way gelayaan, ayuu yidhi Guddoomiye Muuse Biixi. 